**Rodūšūs dorbu konkurss veļteits Latgolas patriotam i dzejnīkam Ontonam Slišānam**

Dzejnīks, rakstnīks, folklorists, nūvodpietnīks i muokslinīks Ontons Slišāns ir zīmas saulgrīžu bārns, dzims 28. decembrī, bet vuordadīnu svieteja 18. janvarī. Itys laiks Ontonam beja rodūšais laiks, kod jis sovu aktivū darbeibu veļteja Zīmeļlatgolai. Raudzeisim sajust Ontona Slišāna goru – pīsadolūt rodūšūs dorbu konkursā.

**Mierkis:** aplīcynuot pīdareibu i mīleisteibu sovam dzymtajam nūvodam i styprynuot latgaliskū kulturidentitati.

**Organizators:** Namaterialuos kulturas montuojuma centrs „Upīte”.

**Daleibnīki:** Latgolys nūvoda školu školāni i pīaugušī.

**Nūtikšonas laiks:** 2019. goda 1. novembris–2019. goda 27. decembris.

**Konkursa īdvesmas olūts:** Ontona Slišāna 1999. godā izraksteitīs dzejūļs:

**LAIKS**

Laiks māmeņas kliepam pīsačert.

Laiks tāva padūmu saprast.

Laiks ticeibai vītu atrast

I myužeibys mirkli tvert.

Laiks dzimtini īmeiļuot.

Laiks sovai tautai pīdereit.

Laiks naaizmierst īsavuiceit

Latgaļam latgaļu volūdu.

Laiks atrast laiku – mozam,

Lylam, jaunam i vacam,

Kod sevi pīruodeit pasauļam

Taidu, kaids esi…

**Konkursa aizdavumi daleibnīkim:**

**Laiks… Muns laiks… Kas ir laiks? Deļkuo vysod pītryukst laika? Myužs, dzeive, myužeiba…**

1. **Rodūšīs dorbs** *(eseja, miniatura, puosoka i tt. dorbu var raksteit gon latvīšu litaratajā, gon latgalīšu rokstu volūdā – pareizraksteiba natiks viertēta)* – puordūmas par laiku, kuo paīt muns laiks, īpaši prīcuosimēs par puosokom;

**vacuma grupas:**

* 1. 1.–3. klase (dorbu var īsnēgt rūkrokstā, dorba lelums 1 A4 formata lopa)
	2. 4.–6. klase (dorbu īsnādz datorrokstā, dorba lelums 1 A4 formata lopa)
	3. 7.–9. klase (dorbu īsnādz datorrokstā, dorba lelums 2 A4 formata lopas)
	4. 10.–12.klase (dorbu īsnādz datorrokstā, dorba lelums 3 A4 formata lopa)
	5. Pīaugušī 19+ (dorbu īsnādz datorrokstā, dorba lelums vaira par 3 A4 formata lopom)
1. **Zeimiejumu konkurss** **„Laiks… Muns laiks…”.** Dorbu formats A3 lopa gleznīceibas (guaša, akvareli, eļļas kreitini) tehnikā.

**vacuma grupas:**

1. 1.–3. klase
2. 4.–6. klase
3. 7.–9. klase
4. 10.–12.klase
5. Pīaugušī 19+

**Svarīgi:** Kotrys daleibnīks var pīsadaleit obejūs konkursūs voi tikai rodūšūs dorbu, voi zeimiejumu konkursā. Kotrys daleibnīks var īsnēgt naīrūbežuotu skaitu sovu dorbu. Vusi īsnāgtī dorbi palīk Upītes muzeja fondūs.

**Dorbi juoīsnādz da 2019. goda 27. decembra,** vīnā nu sev ārtuokūs veidu:

1. Syutūt pa postu: „Rodūšūs dorbu konkurss” Namaterialuos kulturas montuojuma centrs „Upīte”, Akas laukums 1, Upīte, Škilbānu pogosts, Vileks nūvods, LV-4587
2. Rodūšū dorbu var īsnēgt ari, syutūt iz e-postu: upites.muzejs@gmail.com
3. Upītes bibliotekā, Akas laukums 1, Upīte, Škilbānu pogosts, Vileks nūvods. Nu ūtardīnes leidz sastdīnei, bibliotekas dorbalaikā.

**Darbam juodavīnoj**: konkursanta Vuords Pavuorde, vacums, klase, muoceibu īstuode voj nūsadorbuošona, školuotuoja/konsultanta Vuords Pavuorde, kontattelepons, e-posts. (daleibnīks snādz iz sevi attīcynojamuos viests).

**Nūslāguma pasuokums i uzvarātuoju apbolvuošona 2019. goda 18. janvarī Upītē**.

**Kontakti:** Naskaidreibu gadejumā zvaneit: Sandrai Bukšai 26307566 voi Ligitai Spridzānei 29868786, voi raksteit upites.muzejs@gmail.com.